Direktoratet for naturforvaltning
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Myndigheter i Norge,Offentlige etater og direktorater,Nedlagte direktorater og etater
Direktoratet for naturforvaltning (DN) var et sentralt utøvende og rådgivende fagorgan innen naturforvaltning, administrativt underlagt Miljøverndepartementet.
DN hadde faglig instruksjonsmyndighet overfor fylkesmennenes miljøvernavdelinger innenfor fagområdene naturforvaltning og friluftsliv. Direktoratet hadde rundt 330 medarbeidere og hovedkontor i Trondheim.1. juli 2013 ble DN og Klima- og forurensningsdirektoratet (Klif) slått sammen til én etat, kalt Miljødirektoratet, med Ellen Hambro som direktør. Det nye direktoratet fikk avdelinger både i Trondheim og Oslo, med overordnet ledelse i Trondheim. Historikk Direktoratet for naturforvaltning ble opprettet i 1985 ved sammenslåing av Direktoratet for Vilt og Ferskvannsfisk og avdelinger fra Miljøverndepartementet.DN var organisert i fire avdelinger og en stabsenhet. De fire avdelingene var naturbruksavdelingen, arealavdelingen, artsavdelingen og naturinformasjonsavdelingen. DNs forskningsavdeling ble 1988 utskilt som en del av Norsk institutt for naturforskning (NINA). Statens naturoppsyn var en egen enhet innen DN. Direktører Helge Vikan (1985–1988)  Peter Johan Schei (1989–1995)  Stein Lier-Hansen (1995–2000)  Janne Sollie (2001-2013) Les mer i Store norske leksikon Miljødirektoratet naturforvaltning Eksterne lenker Pressemelding fra Miljøverndepartementet om nytt Miljødirektorat